CELEX: 31981D0457
Language: el
Date: 1981-06-10 00:00:00
Title: 81/457/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τήν εμπορία καί μεταποίηση τών σπόρων πρός σπορά στήν Αγγλία καί Ουαλλία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0457

81/457/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τήν εμπορία καί μεταποίηση τών σπόρων πρός σπορά στήν Αγγλία καί Ουαλλία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 170 της 27/06/1981 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1981  περί εγκρίσεως προγράμματος σχετικά με την εμπορία και μεταποίηση των σπόρων προς σπορά στην Αγγλία και Ουαλλία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (81/457/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση του Ηνωμένου Βασιλείου ανακοίνωσε στις 5 Δεκεμβρίου 1980 το πρόγραμμα σχετικά με την εμπορία και μεταποίηση των σπόρων προς σπορά στην Αγγλία και Ουαλλία·  ότι το εν λόγω πρόγραμμα αφορά την ορθολογική χρησιμοποίηση και τη δημιουργία εγκαταστάσεων για τη συλλογή, προετοιμασία, εναποθήκευση, αφαίρεση της συσκευασίας και μεταφορά των σπόρων προς σπορά με σκοπό να προσαρμοσθούν οι εγκαταστάσεις αυτές στις ανάγκες της αγοράς και να εξασφαλισθεί κατ' αυτό τον τρόπο η διατήρηση του εισοδήματος των γεωργικών παραγωγών· ότι το ανωτέρω πρόγραμμα αποτελεί επομένως ένα πρόγραμμα κατά την έννοια του άρθρο 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με την εμπορία και μεταποίηση των σπόρων προς σπορά στην Αγγλία και Ουαλλία, το οποίο διαβιβάστηκε στις 5 Δεκεμβρίου 1980 από την κυβέρνηση του Ηνωμένου Βασιλείου, σύμφωνα με τον κανονισμό (ΕΟΚ) αριθ. 355/77.  Άρθρο 2  Η προύσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 10 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.